Foto: AFP 2018 / Jean-Philippe Ksiazek Yevrokomissiya iqtisodiyotning strategik sohalarida yevrodan faolroq foydalanishga chaqirdi. Bu haqda tashkilot matbuot relizida aytilmoqda. "Yirik xaridorlar hamda muhim ishlab chiqaruvchilarning o‘z pozitsiyalari bo‘lishiga qaramasdan, Yevropa biznesi muhim strategik bozorlarda, hattoki bir-biri bilan ham AQSh dollarida savdo qilmoqda", deyiladi relizda. Shu bois Yevrokomissiya xalqaro energetik bitimlar va tranzaksiyalarda yevrodan kengroq foydalanish bo‘yicha tavsiyalar qabul qildi. Shuningdek, YeI davlatlari rahbarlari yevroning xalqaro rolini muhokama qilish taklif etildi.